b"\n_START_ARTICLE_\nT\xc3\xa8cnica de fons blanc\n_START_PARAGRAPH_\nLa T\xc3\xa8cnica de fons blanc de vasos de cer\xc3\xa0mica pintats va florir a Atenes i Etr\xc3\xbaria entre finals del segle VI aC i finals del segle V aC. _NEWLINE_Les restes m\xc3\xa9s antigues d'una cer\xc3\xa0mica pintada amb aquesta t\xc3\xa8cnica, pertanyen a una kantharos datat al voltant del 570 aC i signat pel terrissaire-pintor Nearco, que es va trobar en l'Acr\xc3\xb2polis d'Atenes. El m\xc3\xa8tode consisteix en una engalba blanca d'una argila calc\xc3\xa0ria local aplicada a un vas de terracota i posteriorment pintat. _NEWLINE_En un posterior desenvolupament de la t\xc3\xa8cnica, s'aplicava sovint un rentatge de color a la roba o a la pell de les figures representades. La primera vegada que es va utilitzar la t\xc3\xa8cnica va ser per crear bandes estrobosc\xc3\xb2piques de color que emfasitzessin la forma de l'atuell, com en va fer Nearco, Museu Metropolit\xc3\xa0 d'Art de Nova York 1926, n\xc3\xbam inv. 26.49).  _NEWLINE_L'\xc3\xbas d'un fons blanc en conjunci\xc3\xb3 amb la pintura del resseguiment no es va desenvolupar fins circa 520 aC i s'associa amb els tallers d'And\xc3\xb2cides, Nic\xc3\xb2stenes i Psiax. Durant el per\xc3\xadode cl\xc3\xa0ssic es poden identificar tres formes principals: l\xc3\xa8cit, k\xc3\xadlix i crater."